SCC จัดแสดงนวัตกรรมดูแลผู้สูงวัย พัฒนาผลิตภัณฑ์ให้ได้มาตรฐาน
SCC จัดงาน "SCG Innovative Exposition 2015" ตลอดเดือนพ.ย.58 เพื่อแสดงนวัตกรรมดูแลผู้สูงวัย
29 ต.ค. 2558

บริษัท ปูนซิเมนต์ไทย จำกัด (มหาชน) หรือ SCC หรือเอสซีจี ระบุว่า บริษัทได้จัดงาน SCG Innovative Exposition 2015 ตลอดเดือนพ.ย.58  ณ SCG Experience เลียบทางด่วนเอกมัย-รามอินทรา พร้อมโชว์นวัตกรรมสินค้าและบริการที่ตอบสนองทุกการใช้ชีวิตของผู้คนและสังคม โดยเฉพาะการพัฒนานวัตกรรมที่อยู่อาศัยเพื่อกลุ่มผู้สูงอายุ
โดยจะมีการพัฒนาผลิตภัณฑ์ที่ได้มาตรฐาน อาทิ ระบบไฟส่องสว่างอัตโนมัติ (Automatic Night Light) ระบบพื้นลดแรงกระแทก (Shock Absorption Floor) และระบบพื้นไร้ระดับ (Stepless Floor) ที่จะช่วยตอบโจทย์การอยู่อาศัยในทุกห้องของบ้านให้มีความปลอดภัย สะดวกสบาย และส่งเสริมสุขภาวะที่ดีของผู้สูงอายุและทุกคนในบ้าน
 